เปิดเมนู 16 หุ้นเด็ดกำไรโต SET ไซด์เวย์ต่อ
ดัชนีหุ้นไทย (SET) วันนี้ยังคงไซด์เวย์ในกรอบ และมีแนวโน้มอ่อนตัวเล็กน้อย เนื่องจากวันนี้หุ้น PTTEP ขึ้นเครื่องหมาย XD ซึ่งจะมีผลต่อดัชนีประมาณ -0.6 จุด ขณะที่การลงทุนยังอยู่ในรูปแบบการเก็งกำไรกลุ่มที่แนวโน้มผลประกอบการไตรมาส 2/60 ออกมาดี และปันผลสูงเป็นหลัก
9 ส.ค. 2560

ข่าวหุ้นธุรกิจออนไลน์รายงาน เช้านี้ ณ เวลา 9.25 น. ค่าเงินบาทอยู่ที่ 33.23 บาทต่อเหรียญ ขณะที่ตลาดหุ้นเอเชียปรับตัวเพิ่มขึ้น โดยได้แรงหนุนจากดัชนีดาวโจนส์ตลาดหุ้นนิวยอร์กที่ปิดทำนิวไฮติดต่อกันเป็นวันที่ 9 เมื่อคืน
นักวิเคราะห์มองดัชนีหุ้นไทย (SET) วันนี้ยังคงไซด์เวย์ในกรอบ และมีแนวโน้มอ่อนตัวเล็กน้อย เนื่องจากวันนี้หุ้น PTTEP ขึ้นเครื่องหมาย XD ซึ่งจะมีผลต่อดัชนีประมาณ -0.6 จุด ขณะที่การลงทุนยังอยู่ในรูปแบบการเก็งกำไรกลุ่มที่แนวโน้มผลประกอบการไตรมาส 2/60 ออกมาดี และปันผลสูงเป็นหลัก หุ้นเด่นเลือก BEAUTY, MTLS, SAWAD, EA, STEC, SEAFCO, LH, KKP, SPRC, AMATA, AP, BCH, CBG, ORI, RATCH และ WORK
นายอภิชาติ ผู้บรรเจิดกุล ผู้อำนวยการสายงานวิเคราะห์หลักทรัพย์ บล.ทิสโก้ เปิดเผยถึงตลาดหุ้นไทยเช้านี้ (8 ส.ค.) มีแนวโน้มแกว่งไซด์เวย์อิงไปในทิศทางอ่อนตัวเล็กน้อย เนื่องจากวันนี้มีหุ้น PTTEP ขึ้นเครื่องหมาย XD เพื่อจ่ายปันผล ซึ่งจะมีผลต่อดัชนี -0.6 จุด นอกจากนี้ตลาดยังไม่มีปัจจัยใหม่เข้ามา ขณะที่ยังต้องรอดูผลการประชุมเจ้าหน้าที่จากคณะกรรมการฝ่ายเทคนิคของกลุ่มโอเปกและนอกโอเปก ที่มีขึ้นในวันที่ 7 – 8 ส.ค.นี้โดยที่ประชุมจะหารือกันเกี่ยวกับการที่ประเทศผู้ส่งออกน้ำมันบางประเทศไม่ได้ปฏิบัติตามข้อตกลงในการลดปริมาณการผลิตลงอย่างเต็มรูปแบบ
ด้านตลาดหุ้นในภูมิภาคเอเชียเช้านี้เคลื่อนไหวทั้งในแดนบวกและลบไม่ถึง 0.1% ดังนั้นเชื่อว่าจะเป็นลักษณะนิ่งๆ เงียบๆ แต่ยังมีการเล่นเก็งกำไรหุ้นรายตัว ตามผลประกอบการงวดไตรมาส 2/60 ที่ออกมาดี และมีปันผล พร้อมให้แนวรับ 1,570 – 1,572 ถัดไป 1,564 จุด ส่วนแนวต้าน 1,580 – 1,582 จุด
บล.ธนชาต ระบุในบทวิเคราะห์ (8 ส.ค.) ว่า SET ยังเคลื่อนไหว Sideways ต่อไปในกรอบ 1,572 – 1,584 จุด เน้นหุ้นรายตัวที่คาดการณ์กำไรเติบโตดี (BEAUTY MTLS SAWAD EA) + จ่ายเงินปันผลระหว่างกาล (SPRC KKP).มองราคาหุ้นกลุ่มรับเหมาฯ ที่ปรับลดลงเป็นโอกาส “ซื้อ” STEC SEAFCO  รถไฟฟ้าเริ่มก่อสร้างปลายปีนี้-ต้นปีหน้า และการประมูลรถไฟรางคู่เร่งขึ้นในช่วง ส.ค.-ก.ย.นี้
แนะนำ 1.”ซื้อ” กลุ่มรับเหมาฯ ราคาหุ้นปรับลดลงก่อนหน้า จากความกังวลการแข่งขันรุนแรง อย่างไรก็ตาม มองว่าผู้รับเหมาฯ ขนาดใหญ่ได้เปรียบในการรับงานที่ต้องใช้ความเชี่ยวชาญสูง อย่างงานรถไฟฟ้า รถไฟความเร็วสูง ขณะที่ระยะสั้นลุ้นผลประมูลรถไฟรางคู่ นครปฐม – หัวหิน 1.6 หมื่นล้าน 10 ส.ค.นี้ ชอบ SEAFCO ที่เป็นผู้นำงานฐานราก เป้าหมายพื้นฐาน 17.5 บาท คาดการณ์กำไร 2Q17 เติบโตแข็งแกร่ง และคาดกำไรปี 2017 – 18 เติบโตเด่น 49 – 50% ด้วย PE18 ที่ 12.8 เท่า มี downside risk จำกัด
และ 2.”ซื้อ” กลุ่มหุ้นที่จ่ายเงินปันผลระหว่างกาลสูง ได้แก่ SPRC (คาดปันผลระหว่างกาล 3%), LH, KKP (Rollover TP เป็น 77 บาท คาดปันผล 8.9%) DIF (XD 10 ส.ค. 0.246 บาท) CPNRF (XD 10 ส.ค. 0.2683)
บล.แอพเพิล เวลธ์ ระบุในบทวิเคราะห์ (8 ส.ค.) ประเมินดัชนียังแกว่งตัวในกรอบ 1,570 – 1,590 จุด ระหว่างรอผลประกอบการ Q2 ที่จะทยอยรายงานในสัปดาห์นี้ แนะนำซื้อเก็งกำไรระยะสั้นหุ้นที่คาดจะมีผลประกอบการเติบโต QoQ, YoY เช่น AMATA, AP, BCH, CBG, ORI, RATCH และ WORK